Selle nädala saates:
Võitlus elu eest Türgis.
Kümneid tuhandeid hukkunuid laastavas maavärinas.
Ometi saavad päästjad imekombel inimesi elusalt rusude alt kätte.
Veel:
Süvenev kriis!
Maa sõjajalal, ära lõigatud abist ja arstimitest.
Kes aitab armeenia kristlasi, keda ümbritsevad vaenuväed?
Ja:
Superusk: kaks tiimi võistlevad jalgpalli suurimale auhinnale.
Treenerid ja mängijad räägivad,
kuidas usk on aidanud neil niikaugele jõuda.
Tere saatesse!
Olen Wendy Griffith.
Hukkunute arv maavärinas Türgi ja Süüria piiril üha kasvab.
Kümned tuhanded on hukkunud.
Ent päästetiimid otsivad ellujäänuid.
Ehkki aeg hakkab otsa saama,
leiavad ja päästavad abibrigaadid endiselt inimesi rusude alt.
Mark Martin teatab:
Mitmeid päevi pärast ränka maavärinat
Türgi ja Süüria piirialal läinud esmaspäeval
leiavad päästjad endiselt ellujäänuid.
See näitab, et veel on lootust leida inimesi elusalt.
Türgi asepresident ütleb,
et üle 120 inimese on hiljuti tõmmatud välja hävinud hooneist.
Üks julgustav näide rängimini räsitud aladelt Türgis ja Süürias:
päästjad tõmbasid rasketehnika abil
varemeist välja ema 6-aastase tütrega.
Nendeni jõudmiseks kulus pea 20 tundi tööd varisenud hoones.
Tiimid on väljas ööpäev läbi, lootes kuulda elumärke.
Ühe isa päästsid töötajad kolm päeva pärast värinat,
kaks tundi hiljem aga tõmmati samas paigas välja ta tütar.
On ka hea uudis imikust, kes sündis rusude all.
Talle pandi nimeks Aija (araabia k. ’ime’),
ja tema tervis paraneb haiglas iga päevaga.
Kahjuks ei jäänud ellu tema ema.
Ehkki paljusid on leitud elusalt,
jääb päästelugusid päev-päevalt vähemaks.
Püstitatud on telgid,
et kõigest ilmajäänuil oleks kusagil ööbida.
Türgi välisministeeriumist öeldakse,
et abi on pakkunud peaaegu 100 riiki,
ja ca 7000 päästetöötajat on juba kohal.
Abi on tarvis, kuna sajad tuhanded on kaotanud kodu.
CBN’i Lähis-Ida büroo juhataja Chris Mitchell teatab Adana’st Türgis.
Näete minu taga üht varisenud hoonet siin Adana linnas,
kus töötajad kaevavad käsitsi rusudes ellujäänuid otsides.
Praegu püütakse raskuste kiuste ruttu pääsenuid leida,
kuna maavärinast on tükk aega möödas ning ilm on ka külm.
Meile on öeldud, et päästetiime on parasjagu nii palju,
et otsida läbi ca 10% varisenud hooneist,
ja mõned ellujäänud teatavad oma asukohast suisa sotsiaalmeedias.
Seega on praegu kiire, häving on kirjeldamatu ja aega väga vähe,
mitte üksnes rusude alla jäänuile,
vaid ka selle ränga maavärina üleelanuile.
CBN’i Operatsioon Õnnistus on kohapeal, jagades abi pääsenuile.
Hakkasime jagama toitu ja päiksetoitel lampe,
samuti hügieenitarvikuid ning hädatarvilikku peredele.
Ka lastele anname krõpse, mahla
ja Nutri-batoone, mis on hetkel hädatarvilikud.
Ja Diego Traverso Operatsioonist Õnnistus on tänulik,
et on, mida jagada.
Täname teid väga toetuse eest, palvete eest, partnerluse eest.
Operatsioon Õnnistus tahab tulla ja toetada ohvreid tänu teie toetusele!
Mark Martin, CBN’i Uudised.
Lähemat teavet, kuidas teie saate aidata maavärinast pääsenuid,
leiate meie võrgulehelt cbnnews.com.
Häda on suur, ja palun palvetage!
Ent armeenia kristlaste olukord Mägi-Karabahhis üha halveneb.
Selle kõrvalise maa jätkuv blokaad
jätab nad ilma piisavast toidust, arstimitest ja varudest.
Billy Hollowell räägib lähemalt.
Olukord on nüüd väga-väga tõsine!
Rahvas on öelnud, et varsti võib käivituda genotsiid!
Need halvaendelised sõnad
paruness Caroline Cox’ilt, ÜK Ülemkoja väljapaistvalt liikmelt,
on kokkuvõte olukorrast Mägi-Karabahhis.
Juba üle kuu on Aserbaidžaani protestijad blokeerinud
ainsat teed sellele piiratud alale,
takistades toidu, arstimite ja muu hädavajaliku vedu sinna.
Kardan, et sellega jätkub
Aserbaidžaani agressioon armeenlaste vastu.
Stalin ühendas väikese Mägi-Karabahhi ala Aserbaidžaaniga,
ja Aserbaidžaan on ammugi püüdnud seda armeenlastest puhastada.
Blokaad jätkub ja sealsed 120 000 peamiselt armeenia kristlast
kannatavad ja paluvad abi.
Toidupuudus on muutunud rängaks!
Ravimipuudus on ülitõsine!
Eriti napib insuliini diabeetikutele,
ning kiiret ravi vajajate toimetamine Karabahhist Armeeniasse
on tõsiselt takistatud.
Üks on juba surnud, seega on siin olukord lausa kohutav.
Gajane Belgarjan’i 4-aastasel tütrel Monikal on maksavähk.
Ema kurtis hiljuti, et tema laps
on lõksus Mägi-Karabahhis ega pruugi saada elupäästvat ravi.
See olukord tekitas meis hirmu ja muret,
kuna tema elu sõltub sellest ravist.
Pärast nädalaid ärevat ootamist sõidutas Punane Rist pere välja.
Kuid Gajane hoiatab, et sinna jäi teisigi elanikke, kes vajavad ravi.
Meil pole vajalikku varustust, pole arste, meil pole pea midagi,
sest teed blokeeritakse.
Me ei pääse välja, ja arstidki ei saa tulla ja vajalikku ravi anda.
Paruness Cox hoiatas, et kriisil on veel üks mõõde:
võidakse hävitada kristlikud kirikud, ajaloomälestised ja terved kultuurid.
Sellest võib saada genotsiidi järgmine etapp:
kristliku rahva, kristliku pärandi hävitamine, ja me peame palvetama!
Kristlaste hävitamine on osa kristlastest lahtisaamise kavast.
See on üks asi, mis teeb armeenlastele tõsiselt muret,
kuna nii kaoks tükike nende ainulaadsest kristlikust pärandist.
Kaose jätkudes on hädasti vaja palveid
rahu, pingeleevenduse ja lahenduse pärast.
Billy Hollowell, CBN’i Uudistele.
Tänan, Billy!
Järgnevalt, autoõnnetuses sandistunu.
Näeme, kuidas Jumal kasutab usumehe puuet
armastuse ja tröösti toomiseks Ukraina orbudele.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi!
Ukraina president Vladimir Zelenskõi
tegi läinud nädalal kiirkäigu Euroopasse,
lõpetades euroliidu kohtumisega Brüsselis.
Zelenskõi otsib Euroopast
täiendavat sõjalist abi võitluses Venemaa vastu.
Eelnevalt kohtus ta Pariisis Prantsuse presidendi Macron’iga
enne seda aga ÜK peaministri Rishi Sunak’iga,
ning kõneles Briti parlamendis.
Briti valitsus kaalub
hävituslennukite saatmist, mida Zelenskõi on ammu lootnud.
On teateid, et Venemaa plaanib järjekordset pealetungi lähipäevil.
Kui sõda venib, kannatavad enim lapsed.
CBN’i Orvu Väljavaade on kohapeal
toomas abi ja lootust paljudele sõjapõgenikele.
Chuck Holton teatab.
Zaporižja rinde lähistel elavail lastel on söögiaeg.
Paljud pagesid hiljuti Vene võimualadelt,
ja soe söök pole sugugi endastmõista.
Toitu pakub osaliselt Orvu Väljavaade,
mis töötab koos kohalike kogudustega siin Ukrainas,
ja nad ei paku üksnes toitu.
Praegu on paljud lapsed Ukrainas kaotamas oma lapsepõlve.
Nii on meie mõte nende lastega lihtsalt tegeleda,
lasta neil naerda, mängida, panna neid tähele,
hoolitseda, et siinsamas ...
õpiksime paremini tundma neid, nende probleeme.
Siin on peresid, rahvast evakueeritud, aga kui neid evakueeritakse,
hakkame mõtlema, kuidas neid aidata.
Inimesed ju kaotavad kõik, mis neil oli, ja saabuvad nüüd siia.
Nad õpivad praegu neti kaudu, nii et ostsime arvuteid.
Nad saavad tulla siia õppima. Internet on olemas.
Üks nende laste juhte pages samuti Vene okupeeritud alalt.
Kolm aastat tagasi kaotas Volodja autoavariis vasaku käsivarre,
kuid ei lase sel end pärssida.
Kui see 3 aastat tagasi minuga juhtus,
käisin mitmes proteesikohas ja nägin paljusid,
kelle jaoks oli see tragöödia.
Ent ükskord ütles üks hääl mu peas:
Võta seda kui võimalust!
Ära küsi, miks, vaid küsi, misjaoks see sinuga juhtus.
Sestpeale hakkasin ennast arendama
vaimulikul tasandil, vaimsel ja füüsilisel tasandil,
ja hakkasin leppima, et olen selline.
Pärast pagemist Berdjanskist koos perega, sh 10 kasulapsega,
pani Volodja tööle oma psühholoogioskused,
aidates sõjast traumeeritud lapsi.
Armastan lapsi väga!
14-aastaselt kaotasin pere, ja tean, mida tähendab,
kui keegi sind teisme- või lapseeas toetab.
Nii et see töö on minu jaoks väga eriline.
See pole mu töö, see on mu elu eesmärk.
Ülejäänu, nagu sport, psühholoogia, muud asjad on vaid eri tööriistad,
kuid minu peasiht on teenida lapsi.
Kui seda õnnetust polnuks, oleks ta ilmselt sõjaväkke kutsutud.
Nüüd ta teab, et tal on teine kutsumus.
Palju kaotust ja valu, kuid sain sellest ka kasu.
Võtsin proteesi ära ja ütlesin: Armastan end sellisena, nagu olen.
Ja hiljem kuulsin teist sõna.
Jumal ütles: Päästsin sind toona, et ei kaotaks sind praegu.
Alati me ei tea, miks miski meie elus juhtus,
aga kui käime Jumalaga, mõistame seda ükskord.
Ja töös Orvu Väljavaatega
on lihtne näha, kuidas Ta olukorda muudab.
See annab inimestele kindluse, et nad pole üksi.
Nad teavad, et neil on keegi, nad suudavad koos sellest läbi tulla.
Täna, 34-aastasena, tunnen ikka, et olen südames laps,
ja mul on tore ja suur rõõm olla laste seas!
Näen, kuidas Jumal arendas mind eri tasanditel,
küll sotsiaal- ja ühiskonna tasandil, küll kehalisel,
nii et see pole enam minu lugu!
See on Jumala lugu!
Zaporižjas, Chuck Holton, CBN’i Uudistele.
Hea lugu! Tänan, Chuck!
Järgnevalt, ameerika jalgpallis lähevad kokku Chiefs ja Eagles.
Näeme kummagi mängijaid ütlevat,
et nad ei mängi vaid tiitli nimel.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna õhtul kell 20:30
CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et aidata võimalikult paljusid
orvuksjäänud ja kaitsetuid lapsi.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki.
Seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi saatesse!
Kaks meeskonda loodavad pääseda ajalukku tänavuses finaalis.
Nii Chiefs kui Eagles soovivad saada veel ühe meistrisõrmuse.
CBN’i Sport rääkis mõne mängija ja treeneriga mõlemal pool,
ja nad ütlevad, et kes ka ei võidaks või mis ka ei juhtuks,
kõik on osa Jumala plaanist.
57. finaal toimub Arizona’s Phoenix’is.
Philadelphia Eagles ja Kansas City Chiefs
jõudsid suure mänguni eri teid mööda,
aga ometi on mõned NFL’i suurareenil mängijad ühte meelt:
õnnistus läbi vaeva.
Usk on mulle kõik.
See tähendab kõike, sealt kõik algab, lihtsalt usust, uskumisest.
Raskused aitasid mul leida usu.
Isegi kui olin keskkoolis,
ei mänginud kuni lõpuklassini, paljutki juhtus, hoidsin ikka usku.
Nüüd olen finaalis, olen õnnistatud!
Nii Eagles’i püüdjal AJ Brown’il kui kaitsjal Brandon Graham’il
on olnud vigastusi Philadelphia’s, kuid nad tahavad usaldada Jumalat.
Tahan öelda, et mina pole siin oluline!
Saan kõik oma õnnistused ja jõu Mehelt ülal!
Tema on suur minu elus!
Seega, mis iganes teele Ta mind suunab,
loodetavasti olen sellega päri.
Ja kui mitte, siis loodan, et Ta suunab mind ümber.
Kui sain viga, siis tingimata palvetasin.
Ütlesin Issandale: Nüüd saan olla koos perega!
Elasin päev korraga!
Tugevnesin sõnas ja lihtsalt nautisin teenimist.
Olen nii tänulik, tänan Teda praegugi veel.
Mu igal sekundil, igal ajal.
Mind lihtsalt lummab see hetk, tänan selle hetke eest!
Kui tuleb see mäng,
siis kui suur see on, kuidas aitab usk sul hoida õiget vaatenurka?
See on alus!
10 aasta pärast, 20 aasta pärast on minu usk ikka sama.
Mu suhe Jumalaga on sama.
Sündigu Jumala tahe! Jumalale tulgu au!
Seega mulle on olulisim lasta Jumala tahtel sündida.
Eagles’i peatreener Nick Sirianni oli kord Chiefs’ide abitreener,
kelle vallandas praegune peatreener Andy Reid.
Ta ütleb: Jumala plaan on alati parim.
Mulle see eriti ei meeldinud!
Kuid see aitas mind edasi, tõi mind siia.
Jumal on mulle seda alati teinud, pannud mind sinna, kus pean olema,
ehkki vahel ei taha küll olla, aga pean olema!
Ja alati ei saa sellest aru, kui oled selle katsumuse sees, eks?
Ja räägin vaid sellest konkreetsest asjast,
et ei jäänud Kansas City’sse ja jätkasin karjääri,
ja pidin sellest läbi minema.
Olen muidugi tänulik selle eest, ja usk on põhjus nr. 1.
Olen ülitänulik Jumalale kõige eest, mis mul on.
Seda poleks sündinud ilma Jumala abita,
ja Talle tuleb anda kogu au kogu aeg,
ja tuleb haarata kaasa nii palju inimesi kui võimalik,
ja püüda haarata iga hetke toimuvast.
Eagles’i jooksja Boston Scott’i
valis ja vabastas Saints ning värbas ja vabastas Eagles,
kuid lõpuks sai temast Eagles’i põhimängija.
Kasvult kõigest 1.68 cm, paneb ta kõik oma saavutused Jumala arvele.
Minu kasvu arvestades on niikaugele jõudmine uskumatu,
kuid Jumala võib teha kõike.
Nii et pisikesegi usuga, sinepiiva suuruse usuga
liigutab Jumal mägesid, ja see on püsinud mu südames.
Ja et ma sel kohal olen, on kõik tänu Temale.
Eks kõik see kokku, kes ma olen -
Jumala mees, töörügaja, pereinimene -
on tohutu õnnistus.
Näeme ränka vaeva, et saada neid võimalusi!
Tahame tingimata neid kasutada!
Kuid see on kindlasti õnnistus!
Eriti sel spordialal tuleb raskeid aegu.
Siis ei tohi unustada Jumalat, palvetamist.
Temal on sulle lahendus.
Ja Tema ajakava ei pruugi olla nagu sa tahad,
aga Ta alati aitab ja vastab sulle.
Nii et see kõikumatu usk, et Ta alati toetab,
aitab mul saada üle igast hädast.
Arvan, et see räägib Jumala armust ja ustavusest mu elus,
ja et Ta on ikka olnud mulle abiks, nii heas kui halvas.
Ja ta on kindlasti mu kalju,
ja ma poleks siin ilma Temata.
Sõelmängudes maadles Pat Mahomes vigastustega,
kuid aitas Chiefs’i uskumatule võidule,
ise longates.
Ta ütles, et Jumal aitas tal finaalmänguks terveks saada.
Tean, et olen õnnistatud sel kohal,
ja tean, et olen siin selleks, et tuua Talle au.
Ja see tähendab kõike, mitte vaid mu jalgpallurikarjääris,
vaid ka kõikides mu otsustes.
Nii on mul usk toeks, ja tean, miks olen siin:
mitte et võita jalgpallis, vaid et austada Teda.
Ja nii pole mul pinget, kui astun finaali.
Tean, miks olen seal.
Vaatate CBN’i uudiseid.
Tänan, et vaatate meid.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi,
mis ei allu loogikale.
Kuis ma ellu jäin?
Ei tea, kui kaua olin seal olnud.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
See oli täielik ime!
Palve tõesti toimib!
Jumal saatis selle korda!
Ta suudab võimatut!
Jumal ei jäta sind hätta!
’Imed tänapäeva elus’, nädalalõppudel CBN’i uudiste ja CBN’i pere kanalitel.
Sinu uudistekanal, sinu saated, lood, mis sulle korda lähevad,
sulle sobival ajal, sulle sobivas kohas!
Lae alla CBN’i uudiste äpp juba täna!
Palju noori, 20-40-aastaseid, tuleb kirikusse.
Pole liialdus öelda, et ihkame neid näha ja nende lugusid kuulda.
Tere tagasi!
Piiblis mainitud paikades Jeruusalemmas on taas vett.
2000 aastat tagasi ehitas kuningas Heroodes kauni palee,
ühe populaarseima turistide seas Jeruusalemma vanalinnas.
Palee juurde kuulusid tiigid.
On raske ette kujutada, et põuastel suvedel või kuivadel talvedel
jätkus vett nende suurte tiikide jaoks.
kuid viimastel päevadel
on pidevad vihmad, tuuled ja jahedad ilmad
muutnud Jeruusalemma tänavad ja nõlvakud ojadeks,
ja täna on Heroodese muistsed tiigid taas täis vett.
See peab midagi tähendama.
Miljonite puuetega inimeste jaoks üle ilma
on nii lihtsad asjad nagu pillimäng või jõusaali minek kättesaamatud,
kuid üks ühing Iisraelis
tahab pakkuda tõsielulahendusi nende argipäeva.
CBN’i Lähis-Ida büroo juhataja näitab, kuidas.
Yosef Abramson sai äsja kingituse, mida poes ei müüda.
Viis aastat tagasi võttis vigastus sõjas
temalt võimaluse mängida armastatud pille.
Need tõesti erilised inimesed siin mu taga on näinud kurja vaeva
kolm päeva, et ehitada väga lahe riistapuu,
mis aitab mul jälle paremini kitarri mängida, trummi mängida.
Ja paistab, et see õnnestub.
Seega olen väga-väga põnevil ja tänulik.
Abramson sai erilise kingituse Tegijailt Kangelastele üritusel.
See on osa Tikkun Olam Tegijate, lühendatult TOTi,
üleilmsest misjonist puuetega inimeste heaks.
Käivitasime TOTi ajendatuna julgest nägemusest,
mis kutsus Iisraeli riiki ja juudi kogukondi üle ilma koostööle,
et aidata veerand miljardit inimest kümne aastaga kõikidel mandritel,
igas riigis, igas linnas, igas usus ja igas kultuuris.
TOTis loovad insenerid,
programmeerijad ja tootekujundajad lahendusi, abistamaks erusõdureid,
nagu 34-aastane Dror Zuckerman.
Tema vajas erirakmeid tõstmise tarvis.
Siin on rakmed, ka logo, ja see on kumm, ja see käib nii.
Panen selle oma jalale.
Siis on väga kerge minna jõusaali, minna sinna ja teha, mida soovin.
Väga hea!
TOT töötab koos kohalike ühingutega, nagu Restart Iisraelis.
Restart’i nägemus on, et iga haavatud sõdur
peaks naasma tavaellu ja lõimuma ühiskonda.
Ja TOTi nägemus on võtta kõik, mis siin tehtud,
ja viia see kõikide inimesteni maailmas, kes seda vajavad,
nii et koos ollakse suuremad kui eraldi.
Firma nägemus küünib palju kaugemale kui sõjas haavatud.
Meie nägemus oli koondada Iisraeli idufirmarahva suur energia ja loovus,
vastamaks nende inimeste vajadustele,
kes on püramiidi allosas, puudega, vanad või vaestest kogukondadest.
Nad tegelevad vajadustega,
mida suur turg või valitsus ei suuda täita.
See juhtub, kui nende haigus on haruldane, kui inimene on vaene
või kui toode nõuab kättesaamisel suurt sättimist
ega saa seega olla masstoode.
59-aastane vanaisa Michael leidis endale jala, et ronida elus ülespoole.
Tulin sellesse projekti, kuna enne oli mul probleem jalaga.
See oli mulle väga raske, ja nüüd minu rühm, minu tiim
andis mulle väikesed jalad, ja nüüd ma ronin väga kiiresti.
Ja olen väga õnnelik, sest see on uhiuus kink mu jaoks.
AT&T töökoda tegi koostööd
Iisraeli idufirma kantavate seadmetega, et seda pianisti aidata.
Suutsime ehitada mudeli,
mis lubab Ahad’il taas klaverit mängima hakata ka oma nõrga käega.
See aitab ka taastuda üle meie ootuste.
Ja meil on suur õnn ja au aidata tal oma unistus täide viia.
Kogu see uuenduslik tehnoloogia on kingitus maailmale.
TOT’i mõte on, et kõik see intellektuaalne omand,
mille on loonud kõik TOTi tiimid üle ilma,
pannakse üles avalikku sfääri.
S.t., et see ei kuulu kellelegi, vaid kuulub kõikidele.
Viie aastaga on TOT levinud pea kahekümnesse riiki
ja soovib luua üleilmse partnerlusvõrgu
puudega inimeste abiks.
Chris Mitchell, CBN’i Uudised.
Tänan, Chris! Vahva lugu saate lõpetuseks!
Meilt kõigilt siit: Nägemist!, ja ikka Jumala õnnistust!
Tõlge: Sulev Kivastik